Title: Tehtävä: Tekoälyn käyttökohteet ja hyödyt omalla alalla
Course: Tekoälyn hyödyntäminen työprosessissa > Section: Generatiivisen tekokälyn hyödyntäminen

Tehtävän tavoite

Tämän tehtävän tavoitteena on tutustua tekoälyn yleisiin käyttökohteisiin sekä selvittää, miten tekoäly voi tukea työntekoa omalla alalla. Opiskelija pohtii myös tekoälyn mahdollisia hyötyjä sekä rajoitteita tai riskejä alansa näkökulmasta.

Kirjoita vastauksesi word -tiedostona  ja palauta tehtäväksi antoon tälle alustalle.

Tehtävän ohje

1. Tekoälyn yleiset käyttökohteet
  - Etsi tietoa siitä, mihin tarkoituksiin tekoälyä yleisesti käytetään eri toimialoilla.
  - Tee lyhyt tiivistelmä (noin ½ sivua) tekoälyn yleisimmistä käyttökohteista.
2. Tekoälyn käyttö omalla alalla
  - Valitse oma alasi (esimerkiksi sosiaali- ja terveysala, liiketoiminta, tekniikka, palveluala jne.).
  - Kerro  vähintään kolme esimerkkiä siitä, mihin tekoälyä käytetään tai voitaisiin käyttää omalla alallasi
  - Kerro lyhyesti, miten omalla työpaikallasi
    - Mihin työtehtävään tekoälyä käytetään?
    - Mikä on sen hyöty työn kannalta?
    - Onko käytössä tai käyttöönotossa haasteita tai riskejä?
    - Mitä ohjeita työpaikallasi on annettu tekoälyn käyttöön?
3. Pohdinta
  - Kirjoita lyhyt pohdinta (noin ½ sivua):
    - Missä omissa tulevissa työtehtävissäsi voisit hyödyntää tekoälyä?
    - Millaista osaamista tekoälyn hyödyntäminen mielestäsi vaatii?
    - Mitä mahdollisia eettisiä tai ammatillisia kysymyksiä tekoälyn käyttöön liittyy omalla alallasi?

Palautus

- Palauta tehtävä kirjallisena (n. 1–2 sivua) valitsemaasi oppimisympäristöön määräaikaan mennessä.

Arviointikriteerit

- Ymmärrys tekoälyn yleisistä käyttökohteista
- Kyky tunnistaa ja kuvata tekoälyn käyttöä omalla alalla
- Reflektoiva ja perusteltu pohdinta
- Tehtävän rakenne ja selkeys