Title: Aloita tästä: Opiskelun ohjeet
Course: Tekoälyn hyödyntäminen työprosessissa

Ohjeet

Perehdy ensimmäiseksi kurssin ohjeisiin.

Lue osaamisen tunnistamisen ja tunnustamisen osio ja tutustu kurssin sisällön ammattitaitovaatimuksiin. Mieti, onko sinulla jo osaamista aiheesta ja oletko jo suoraan valmis osoittamaan osaamisesi näyttötehtävissä.

Tutustu edistymisen seurannan osioon, jotta tiedät, mitä eri värit tarkoittavat edistymisen seurannan mittarissa.

Katso kurssin sisällön esittely.

Jatka tekoälyn perusteisiin, sitten tekoälyn hyödyntämismahdollisuuksiin ja Generatiivisen tekoälyn hyödyntämisen osioihin. Lue materiaalit huolella ja tee harjoitustehtävät.

Valitse käyttöösi joku tekoälysovellus. Esittely sovelluksista löytyy Tekoälyn perusteet materiaalista. Kurssilla opiskellessasi avaa tekoälysovellus tietokoneen toiseen välilehteen. Käytä tekoälyä rohkeasti. Kysy lisää tietoa tekoälyltä, pyydä selittämään sinulle aiheita, joita juuri sinun on haasteellista ymmärtää.

Kurssi suoritetaan lukemalla materiaalit huolella, tekemällä itselle muistiinpanoja ja tekemällä harjoitustehtävät. Osa harjoitustehtävistä tehdään työelämässä oppimisen aikana eli jaksolle suunnatut tehtävät löytyvät oppimispäiväkirjasta.

Opiskelijan vastuut

Opiskelijan vastuulla on lukea ja perehtyä verkkokurssin materiaaleihin ja tehdä vaadittavat tehtävät aikataulun mukaisesti.

Opiskelun tuki

Jos jokin mietityttää, kysy rohkeasti apua! Kysymyksiä voit esittää mm. keskustelualueella tai suoraan opettajalle, jonka yhteystiedot löydät heti kurssin alusta.